L-aș întreba pe domnul Hostiuc la ce vârstă a plecat dumnealui de acasă? Nu i-am studiat biografia, așa că nu știu în ce situație se găsește, dar l-aș întreba câți ani a fost independent înainte să-și întemeieze o familie, pe care nu pot decât să presupun că o are deja, în caz fericit... Sau nu? Iar dacă și-a întemeiat deja o familie, l-aș întreba câți copii are și după câți ani de relație sau căsnicie i-a avut? În ce măsură a fost decizia lui și în ce măsură a partenerei când și câți să aibă? Pentru că, domnule Hostiuc, dați-mi voie să vă împărtășesc ceea ce văd în jurul meu: femei care își doresc copii, chiar dacă nu sunt căsătorite, dar care nu-i fac, doar fiindcă partenerii lor nu sunt de acord.